《怀顾子惇》
宋代·郑獬

托身事权门，譬如狎彫虎。
餧之得其欲，弭首乃无怒。
苟或咈其心，腾爪必伤汝。
权门爱曲从，破壳出毛羽。
一语不相酬，随手覆尘土。
祸福非不明，焦烂犹奔赴。
耸动会稽山，山前有直路。
铸金不作钩，断木宁为矩。
终岁守衡茅，藜藿甘辛苦。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。